**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԼՈՌՈՒ ՄԱՐԶԻ**

**ԱԼԱՎԵՐԴՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿ**

**Ծ Ր Ա Գ Ի Ր**

**ԱԼԱՎԵՐԴԻ ՀԱՄԱՅՆՔԻ 2024Թ.**

**ՀԱՄԱՅՆՔԱՅԻՆ ՄԱՍՀԱՆՈՒՄՆԵՐԻ (ՌՈՅԱԼԹԻ) ԾԱԽՍՄԱՆ**

ԱԼԱՎԵՐԴԻ 2023Թ

**Ծրագրի նկարագրությունը**

Ալավերդի խոշորացված համայնքի 28 բնակավայրերից չորսը հանդիսանում են ռոյալթի վճարած կազմակերպությունների ազդակիր բնակավայրեր: Այդ բնակավայրերի ճանապարհների ներկա վատ վիճակը վարորդների համար անհարմարությունների ու ֆինանսական կորուստների պատճառ է դառնում: Դժվարություններ են ստեղծում համայնքի, առավելապես՝ բնակավայրի բնակիչների տեղաշարժման, գյուղատնտեսական աշխատանքների պատշաճ կազմակերպման, ինչպես նաև շտապ բուժօգնության ավտոմեքենաների արագ տեղաշարժի համար: Բացի այդ, ճանապարհների անմխիթար վիճակը լուրջ դժվարություններ է ստեղծում նաև ենթակառուցվածքների հասանելիության և համայնքային սպասարկում իրականացնող ծառայությունների համար (աղբահանություն, կոմունալ սպասարկում և այլն): Խնդիրն էլ ավելի ցայտուն է դառնում անձրևային եղանակին և ձմեռային պայմաններում, երբ հորդառատ անձրևների կամ ձյան պատճառով հիշյալ ճանապարհները դառնում են գրեթե անանցանելի՝ արդարացիորեն առաջ բերելով բնակիչների դժգոհությունը:

Ներկայիս վիճակը շտկելու նպատակով ՀՀ Կառավարության 2022 թվականի սեպտեմբերի 1-ի N 1370-Ն որոշման 2-ր կետի 6-րդ ենթակետի ա. պարբերության (համայնքային նշանակության ճանապարհների կառուցում և վերանորոգում) համաձայն, համայնքը նախատեսում է 2024 թվականին ասֆալտապատմամբ կապիտալ վերանորոգել Ալավերդի համայնքի Շնող բնակավայրի 7-րդ փողոցը, 1-ին փողոցը, Թեղուտ բնակավայրի 3-րդ փողոցի 1-ին նրբանցքը, Շամլուղ բնակավայրի 462մ² բակային հատվածը, տուֆ քարով սալարկմամաբ վերանորոգել Ճոճկան բնակավայրի 3-րդ փողոցի 2-րդ նրբանցքը և 20-րդ փողոցը ու վերանորոգել Շամլուղ բնակավայրի թվով 8 աստիճանավանդակներն և աստիճանահարթակները:

Ալավերդի համայնքի հնգամյա զարգացման ծրագրի զարգացման խոչընդոտներ և դժվարություններ բաժնում որպես համայնքի սոցիալ-տնտեսական զարգացման խոչընդոտ նշվել է միջբնակավայրային և ներբնակավայրային ճանապարհների անբարեկարգ վիճակը: Այս խնդիրների լուծմանն է ուղղված ծրագրով նախատեսված աշխատանքների իրականացումը:

**Ծրագրի նպատակները և արդյունքները**

**Նպատակ**

Ճանապարհային ցանցի բարելավում և անվտանգ երթևեկության ապահովում:

**Ծրագրի իրականացման արդյունքում.**

* կբարձրանա բնակչության տեղաշարժի հարմարավետության մակարդակը,
* կնվազեն տրանսպորտային միջոցների տեխնիկական սպասարկման ծախսերը,
* կապահովվի համայնքային նշանակության ենթակառուցվածքների հասանելիությունն ու արդյունավետ շահագործումը:

**Ծրագրի շահառուները**

 Ծրագրի ուղղակի շահառուները համայնքի Շնող, Թեղուտ, Շամլուղ և Ճոճկան ազդակիր բնակավայրերի թվով 6656 բնակիչներն են, ովքեր կօգտվեն համայնքի բարեկարգ ճանապարհներից և աստիճաններից:

Միաժամանակ ծրագրի ժամանակավոր շահառու կհանդիսանան շինարարության ոլորտի այն աշխատակիցները, ովքեր ընդգրկված կլինեն ճանապարհների վերանորգման գործում:

**Ծրագրի իրականացման գործողությունները և ժամանակացույցը**

Ծրագիրը նախատեսվում է իրականացնել 2024թ հունվարից դեկտեմբեր ընկած ժամանակահատվածում:

Նախատեսվում է այդ ժամանակահատվածում կազմակերպել շինարարական աշխատանքների ձեռքբերման գնման գործընթացներ, որի արդյունքում մրցույթները հաղթած կազմակերպությունների հետ կնքված պայմանագրերի հիման վրա կվերանորոգվեն ճանապարհներ տուֆ քարով սալարկման և ասֆալատապատման միջոցով ու 8 աստիճանավանդակներ և աստիճանահարթակներ:

Ծրագրի ավարտից հետո ՀՀ կառավարության 04.08.2022թ. «Համայնքային մասհանումների ծախսերի մասով հաշվետվությանը ներկայացվող պահանջները և հաշվետվության ձևաչափը հաստատելու մասին» թիվ 1198-Ն որոշման Հավելված 1-ի 2-րդ կետով սահմանված ժամկետում կկազմվի և կներկայացվի ծրագրի տարեկան հաշվետվություն:

**Ծրագրի իրականացման համար անհրաժեշտ ծախսեր**

Ալավերդի համայնքի համայնքային մասհանումների (ռոյալթի) ծախսման 2024 թվականի ծրագրի ընդհանուր արժեքը նախնական հաշվարկով կազմում է 196045440 ՀՀ դրամ (նախնական հաշվարկը (ֆինանսական գնահատականը) կցվում է), որը կֆինանսավորվի համայնքային մասհանումների միջոցներից: Այս ծախսերն իրենց մեջ ներառում են շինարարական աշխատանքների արժեքները:

Նախագծա-նախահաշվային փաստաթղթերի կազման աշխատանքների, հեղինակային ու տեխնիկական հսկողության ծառայությունների ծախսերը կֆինանսավորվեն Ալավերդի համայնքի բյուջեից:

**Ծրագրի իրականացման հիմքերը**

Ալավերդի համայնքի համայնքային մասհանումների (ռոյալթի) ծախսման ծրագիրը կազմվել է «Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին» ՀՀ Կառավարության 2022 թվականի սեպտեմբերի 1-ի N 1370-Ն որոշման 2-ր կետի 6-րդ ենթակետի ա. պարբերության, «Համայնքային մասհանումների ծախսման ծրագիրը կամ ծրագրի փոփոխությունները տարածքային կառավարման բնագավառի լիազոր մարմնի հետ համաձայնեցման կարգը սահմանելու մասին» ՀՀ Կառավարության 2022 թվականի սեպտեմբերի 1-ի N 1358-Ն որոշման, «Հայաստանի Հանրապետության բյուջետային համակարգի մասին» ՀՀ Օրենքի 2-րդ հոդվածի, «Տեղական ինքնակառավարման մասին» ՀՀ Օրենքի 12-րդ հոդվածի պահանջներին համապատասխան:

Ծրագիրը ներառված է Ալավերդի համայնքի 2023-2027թթ հնգամյա զարգացման ծրագրում, որի հաստատման ընթացքում անցել է հանրային քննարկում:

ԱԼԱՎԵՐԴԻ ՀԱՄԱՅՆՔԻ ՂԵԿԱՎԱՐ ԴԱՎԻԹ ՂՈՒՄԱՇՅԱՆ